अहिले पनि अस्पताल र चिकित्सकको मुख नदेखी मृत्युको काखमा पुग्ने धेरै नेपाली छन्। नेपालमा औषधोपचारका लागि सरकारी संयन्त्र त्यति प्रभावकारी देखिँदैनन्। त्यसको उदाहरण खोज्न धेरै टाढा जानै पर्दैन, राजनीतिक दलका नेताहरु नै आफ्नो उपचार गराउन विदेश पुग्छन्। यहाँका स्वास्थ्य संस्थाप्रतिको अविश्वासकै कारण उनीहरु विदेशका सुविधा सम्पन्न अस्पतालमा उपचार गराउन जान्छन् भन्ने अर्थ निकाल्ने धेरै घोत्लिनै पर्दैन।
